Lav et referat af nedenstående tekst:

Tekst:
Et helt særligt syn mødte Pernille Skov Nielsen, da hun mandag kørte på Vildmosevej i Lille Vildmose. En lille elg-familie bestående af et nyfødt tvillingepar og deres mor krydsede vejen. Pernille Skov Nielsen var hurtig med kameraet og fangede familien, og på TV2 Nord har vi fået lov til at dele billederne. Det er lige nu at køerne, de kvindelige elge, sætter kalve. - Omkring d. 1. juni er det hele overstået. Koen opholder sig meget lokalt i forhold til det sted, hvor den har sat kalvene, og de første par uger færdes de alene, fortæller skov- og landskabsingeniør i By- og Landskabsforvaltningen i Aalborg Kommune, Jens Vinge, til TV2 Nord. Det er Aalborg Kommune, der er tilsyns- og driftsansvarlig for Lille Vildmose. Aage V. Jensen Naturfond, ejer størsteparten af elgenes terræn. Jens Vinge er glad for det nye tvillingepar, men det kommer ikke som nogen overraskelse. - Det er typisk, at der kommer tvillinger, når de sætter kalv anden gang. Sidste år havde vi også en enkelt, som fik tvillinger. Bestanden er lige nu på 15-17 stykker, og 7-8 er i den fødedygtige alder. Hvis vi er meget heldige, så kommer der 5-8 nye i år, siger Jens Vinge. Hvis du møder en elg Elgene holder sig generelt for sig selv, men hvis du møder en elg, eller måske en hel familie, så er her et par gode råd. - Hvis du kører på vejen og ser dem, så kør ind til siden og nyd synet fra bilen. Vi har haft to episoder, en med en elg der satte benet på en køler, og så én som gnubbede sig op af et sidespejl. Hvis man er på gåben, så skal man ikke gå nærmere end 50 meter. Hvis det er en ko med kalve, vil hun for alt i verden forsvare dem, så hold øjne og øre åbne, forklarer Jens Vinge. Der er dog ingen grund til at frygte elgene, og hvis man gerne vil se dem, så er de tidlige morgentimer eller skumringen det bedste bud. Hvor mange elge, der er plads til i Lille Vildmose, er endnu ikke fastlagt, men man regner med 30-50 stykker. Det nyfødte tvillingepar, vil hvis alt går efter planen, være sammen med deres mor det næste års tid, indtil hun igen skal have kalve. Til den tid bliver de sat på porten, og de er gået fra 15-20 kilo ved fødslen til at veje i omegnen af 100 kilo.

Referat:
To nyfødte tvillingekalve er kommet til i Lille Vildmose, og der kan være flere kalve på vej.